

Rīgas 95. vidusskola

Bruknas iela 5, Rīga, LV-1058, tālrunis 67474185, e‑pasts: r95vs@riga.lv

NOLIKUMS

Rīgā

|  |  |  |
| --- | --- | --- |
| 27.08.2025. |  | Nr. VS95-25-1-nos |

|  |
| --- |
| Rīgas valstspilsētas Ziepniekkalna apkaimes Eiropas Valodu dienas 2025 pasākuma nolikums |

1. **Pasākuma mērķis ir** veicināt izpratni par valodu daudzveidību kā Eiropas bagātību.
2. **Pasākuma uzdevumi:**

2.1. pievērst uzmanību dažādu valodu vērtībai sapratnē un saziņā;

2.2. rosināt izglītojamos radoši izpausties dažādos konkursos (mūzika, māksla, valodas spēles);

2.3. stiprināt cieņu pret citām kultūrām un tautām.

**3. Pasākuma organizatori un dalībnieki:**

Pasākumu organizē Rīgas 95. vidusskolas Skolēnu pašpārvalde Erasmus+ “LEAD: līderība, entuziasms, aktivitātes, dialogi”projekta ietvaros. Konkursā piedalās vispārizglītojošo skolu 8. klašu izglītojamo komandas: 1 komanda (6 izglītojamo sastāvā) no katras skolas viena skolas pedagoga pavadījumā.

**4. Pasākuma izsludināšanas kārtība:**

Pasākums tiek izsludināts 2025.gada 25. augustā, publicējot informāciju Rīgas 95. vidusskolas mājaslapā un elektroniski izsūtot Ziepniekkalna apkaimes skolām pasākuma nolikumu.

**5. Pasākuma norise, vieta un laiks:**

5.1. Pasākums tiek organizēts klātienē Rīgas 95. vidusskolas aktu zālē **25. septembrī no plkst. 13:00 līdz plkst. 14:30**.

5.2. Pasākumā skolu komandas sacenšas konkursos:

* “Komandas vizītkarte”;
* “Kurā valstī es esmu?”;
* “Say HELLO!”;
* “Kura valoda tā ir?”;
* Zīmēšanas konkurss;
* Dziedāšanas konkurss.

5.2.1. “Komandas vizītkarte” konkursā dalībnieki prezentē savu komandu (nosaukums, devīze, emblēma). Tiek ņemts vērā komandas ārējais izskats.

5.2.2. “Kurā valstī es esmu?” konkursā komandas spēlē Kahoot spēli.

5.2.3. “Say HELLO!” konkursā komandas sasveicinās dažādās Eiropas valodās. Sasveicināšanās vārdus komandai jāzina no galvas (1.pielikums).

5.2.4. “Kura valoda tā ir?” ir audio konkurss, kurā komandas uzmin atskaņoto Eiropas valodu.

5.2.5. Zīmēšanas konkursā komandas veido zīmējumu pēc tēmas, kura būs izsludināta konkursa laikā. Līdzi krāsainie zīmuļi/flomāsteri.

5.2.6. Dziedāšanas konkursā komandas ir aicinātas izpildīt dziesmas fragmentu kādā no Eiropas valodām, izņemot latviešu, angļu vai krievu valodu. Fragmenta izpildes laiks nedrīkst pārsniegt 2:00 minūtes. Mūzikas pavadījums bez teksta mp3 formātā jāsūta pirms konkursa **līdz 24. septembrim** uz e-pasta adresi: [akkurzena@edu.riga.lv](mailto:akkurzena@edu.riga.lv), minot tēmu “Eiropas Valodu diena 2025”.

**6. Pieteikšanās pasākumam:**

Pieteikšanās pasākumam notiek, atbildot uz saņemto vēstuli.

Ja rodas jautājumi, var sazināties ar konkursa atbildīgo personu, zvanot Rīgas 95. vidusskolas Erasmus+ projekta “LEAD: līderība, entuziasms, aktivitātes, dialogi”koordinatorei Jeļenai Milošai, rakstot uz e-pastu [jmilosa@edu.riga.lv](mailto:jmilosa@edu.riga.lv) .

**7. Dalībnieka personas datu aizsardzības nosacījumi:**

7.1 Dalībnieki var tikt fotografēti vai filmēti pasākuma laikā. Audiovizuālais materiāls var tikt publiskots Rīgas 95. vidusskolas mājaslapā un Erasmus+ izplatīšanas platformās ar mērķi popularizēt skolēnu radošās un mākslinieciskās aktivitātes.

7.2. Katras komandas skolas pavadošais pedagogs ir informēts par to, ka ir saņemta nepilngadīgā dalībnieka vecāka vai aizbildņa piekrišana dalībai konkursā.

**8. Rezultātu paziņošana:**

8.1. Vērtēšanas kritērijus izstrādā Rīgas 95. vidusskolas pasākuma rīcības komisija. Visus lēmumus komisija pieņem, balstoties uz iegūto punktu skaitu.

8.2. Pasākuma beigās katra komanda tiek apbalvota ar diplomu pēc kādas no nominācijām:

* Visatraktīvākā komanda → Skatuves zvaigznes / Enerģijas lādiņš / Harisma 100%;
* Viesmīlīgākā komanda → Draudzības vēstneši / Sirsnīgākie saimnieki / Atvērtā sirds;
* Viserudītākā komanda → Gudrības meistari / Zinību ceļotāji / Valodu pētnieki;
* Labākais zīmētājs → Krāsu burvis / Radošuma pērle / Līniju un krāsu meistars;
* Vismuzikālākā komanda → Skaņu maģija / Ritma valdnieki / Dziesmas dvēsele.

8.3. Rezultāti tiks publicēti Rīgas 95. vidusskolas mājaslapā.

*1. pielikums*

Iemācies sasveicināties dažādās Eiropas valodās.

**Language – Greetings: Hello !**

1. Armenian – Barév !
2. Azerbaijan – Salam !
3. Bulgarian – Zdravejte !
4. Esperanto – Saluton !
5. Estonian – Tere !
6. French – Bonjour !
7. German – Guten tag !
8. Greek – Yasou (YAH-soo) !
9. Hebrew – Shalom !
10. Hindi – Namaste !
11. Hungarian – Jo napot !
12. Italian – Salve !
13. Lithuanian – Sveikas !
14. Polish – Cześć !
15. Portuguese – Olá !
16. Serbian – Zdravo !
17. Slovak – Ahoj !
18. Spanish – Hola !
19. Turkish – Merhaba !
20. Ukrainian – Vitayu !

|  |  |
| --- | --- |
| Rīgas 95. vidusskolas direktors (izglītības jomā) | S.Verhovskis |

|  |
| --- |
| Ivanova 67474190 |